Document ID: 31971R0801

KOMISSION ASETUS (ETY) N:o 801/71,
annettu 19 päivänä huhtikuuta 1971,
tietyistä kolmansiin maihin vietäviin tuoreisiin leikkokukkiin sovellettavista laatuvaatimusperusteista poikkeavien toimenpiteiden sallimisesta jäsenvaltioille
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon elävän kasviaineiston ja kukkaviljelytuotteiden yhteisen markkinajärjestelyn luomisesta 27 päivänä helmikuuta 1968 annetun neuvoston asetuksen (ETY) N:o 234/68(1),
ottaa huomioon tuoreiden leikkokukkien ja tuoreen leikkovihreän laatuvaatimuksista annetun neuvoston asetuksen (ETY) N:o 316/68(2) ja erityisesti sen 2 artiklan 2 kohdan,
sekä katsoo, että
asetuksen (ETY) N:o 316/68 2 artiklan 2 kohdan mukaan jäsenvaltioille voidaan sallia tietyistä laatuvaatimusperusteista poikkeavat toimenpiteet, jotta viejien olisi mahdollista täyttää tiettyjen kolmansien maiden kaupalliset vaatimukset,
leikkokukkien tarjontamuotoa koskevista laatuvaatimuksista annetut säännökset eivät kaikissa tapauksissa anna mahdollisuutta täyttää tiettyjen kolmansien maiden kaupallisia vaatimuksia; nämä kaupalliset vaatimukset ovat vakaita ja pysyviä; tämän vuoksi jäsenvaltioille on syytä antaa ilman aikarajaa lupa täyttää ne, ja
tässä asetuksessa säädetyt toimenpiteet ovat elävän kasviaineiston ja kukkaviljelytuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Leikkokukkia Amerikan Yhdysvaltoihin ja Kanadaan vietäessä jäsenvaltioilla on lupa toteuttaa asetuksen (ETY) N:o 316/68 liitteen I VI luvun A kohdassa tarkoitetuista säännöksistä poikkeavia toimenpiteitä.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 19 päivänä huhtikuuta 1971.

Labels: 7
3
18
6